Zápisnica č. 1/2018

**z verejného zasadnutia obecného zastupiteľstva konaného**

**dňa 31. januára 2018 o 16,00 hod. na Obecnom úrade v Dolnom Hričove**

|  |  |
| --- | --- |
| **Prítomní:** | |
| *Starosta obce*: | Ing. Peter Zelník |
| *Poslanci OZ*: | Ing. Michal Ballay, PhD.  prof. Dr. Ing. Martin Decký  Ján Hrazdíra  Štefan Hôrečný  Marián Medzihorský (do 17. bodu. bodu programu)  Bibiána Odváhová (od 8. bodu programu)  Marta Rašovcová (od 1. bodu do 16. bodu programu)  Ing. Jozef Vršanský |
| Ospravedlnení:Zamestnanci OcÚ: | Pavol Ballay, zástupca starostu obce  Ing. Simona Smolková |
| *Hlavný kontrolór obce:* | Mária Rapánová |
| *Hostia:* | podľa prezenčnej listiny |

## K bodu 1:

**Otvorenie rokovania, potvrdenie jeho uznášaniaschopnosti a schválenie programu**

Verejné zasadnutie Obecného zastupiteľstva v Dolnom Hričove („ďalej aj OZ“) otvoril a viedol starosta obce, Ing. Peter Zelník. Privítal všetkých prítomných.

Ing. Peter Zelník, starosta obce, skonštatoval, že zasadnutie sa koná v súlade so zákonom číslo 369/1990 Zb. o obecnom zriadení v znení neskorších predpisov. Z celkového počtu 9 poslancov bolo prítomných 7 poslancov, čím bolo OZ uznášaniaschopné. Rokovanie sa riadilo nasledujúcim programom:

1. Otvorenie rokovania, potvrdenie jeho uznášaniaschopnosti a schválenie programu
2. Určenie zapisovateľa a overovateľov zápisnice
3. Schválenie zápisnice z predchádzajúceho zasadnutia
4. Kontrola plnenia prijatých uznesení
5. Rozpočet r. 2017 – 5. zmena + skutočnosť čerpania finančného rozpočtu r. 2017
6. Návrh VZN č. 1/2018 o určení výšky dotácie na prevádzku a mzdy na dieťa materskej školy a žiaka školských zariadení so sídlom na území obce Dolný Hričov
7. Finančný príspevok pri narodení dieťaťa
8. Kúpna zmluva na pozemky – parc. KN – C č. 556/5 v k. ú. Dolný Hričov v podiele 4/48 a parc. KN – C č. 556/6 v k. ú. Dolný Hričov v podiele 4/48 – p. Eva Kicošová
9. Zmluva o nájme nebytových priestorov – parc. KN – C č. 554/4 v k. ú. Dolný Hričov uzatvorená medzi Obcou Dolný Hričov a p. Luciou Haluzovou
10. Prenájom nehnuteľnosti vo vlastníctve obce Dolný Hričov podľa § 9a ods.9. písm. c) zákona č. 138/1991 Zb. v o majetku obcí v znení neskorších predpisov pre Združenie priateľov Hričovského hradu, so sídlom Hollého 43, 010 01 Žilina, IČO: 42 214 360
11. Vyhodnotenie, posúdenie a rozhodnutie o priamom predaji majetku obce Dolný Hričov 2/2017
12. Žiadosť o stanovisko k investičnému zámeru – nadstaviť a zatepliť bytový dom na ul. Školská č. 254/16 na parc. KN – C č. 637/7 v k. ú. Dolný Hričov
13. Budovanie zaostávajúcej technickej vybavenosti: kanalizácia a vodovod na ul. Osloboditeľov v obci Dolný Hričov do investičného plánu v r. 2018
14. Žiadosť o súčinnosť pri konštruktívnom riešení – p. Marta Kratochvílová
15. Cenové ponuky na výmenu okien, dverí a plynových kachlí v Pohostinstve Vrtuľa
16. Informácie starostu obce
17. Informácie zástupcu starostu, hlavného kontrolóra, poslancov a predsedov komisií
18. Diskusia
19. Rekapitulácia prijatých uznesení
20. Záver

**Uznesenie č. 1/2018**

*Obecné zastupiteľstvo v Dolnom Hričove*

*schvaľuje:*

*program zasadnutia obecného zastupiteľstva.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - Pavol Ballay, Bibiána Odváhová |
| Hlasovali za (menovite): | 7 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 2:

**Určenie zapisovateľa a overovateľov zápisu**

Za zapisovateľku určil starosta obce, Ing. Peter Zelník, pracovníčku obecného úradu Ing. Simonu Smolkovú, za overovateľov poslancov OZ prof. Dr. Ing. Martina Deckého a p. Štefana Hôrečného.

**Uznesenie č. 2/2018**

*Obecné zastupiteľstvo v Dolnom Hričove*

*schvaľuje:*

*zapisovateľku Ing. Simonu Smolkovú a overovateľov zápisnice poslancov obecného zastupiteľstva prof. Dr. Ing. Martina Deckého a p. Štefana Hôrečného.*

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | | |  |  | | --- | --- | | Prítomní poslanci (menovite): | 7 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Marta Rašovcová, Ing. Jozef Vršanský | | Ospravedlnení poslanci (menovite): | 2 poslanci – Pavol Ballay, Bibiána Odváhová | | Hlasovali za (menovite): | 7 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Marta Rašovcová, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  | |  |  | |  |

**K bodu 3:**

**Schválenie zápisnice z predchádzajúceho zasadnutia**

Poslancom obecného zastupiteľstva bola predložená zápisnica č. 10/2017. K zápisnici č. 10/2017 z verejného zasadnutia obecného zastupiteľstva konaného dňa 13. decembra 2017 na obecnom úrade z radov poslancov neboli prednesené žiadne pozmeňujúce a doplňujúce návrhy.

**Uznesenie č. 3/2018**

*Obecné zastupiteľstvo v Dolnom Hričove*

*schvaľuje:*

*zápisnicu č. 10/2017 z verejného zasadnutia obecného zastupiteľstva konaného dňa 13. decembra 2017.*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 7 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Marta Rašovcová, Ing. Jozef Vršanský | | Ospravedlnení poslanci (menovite): | 2 poslanci – Pavol Ballay, Bibiána Odváhová | | Hlasovali za (menovite): | 7 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Marta Rašovcová, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  |

## K bodu 4:

**Kontrola plnenia prijatých uznesení**

Poslancom OZ bolo zaslané písomné vyhotovenie uznesení č. 203 - 225/2017 z verejného zasadnutia obecného zastupiteľstva konaného dňa 13. decembra 2017. Z radov poslancov neboli prednesené žiadne pozmeňujúce a doplňujúce návrhy.

Ing. Peter Zelník, starosta obce, informoval poslancov, že uznesenie č. 214/2017, ktorým bol starosta obce poverený dať vypracovať cenové ponuky na výmenu okien a rekonštrukciu vykurovania (výmena plynových gamatiek) v „Pohostinstve Vrtuľa“ v Dolnom Hričove v termíne do najbližšieho konania verejného zasadnutia obecného zastupiteľstva bolo splnené. Cenové ponuky na výmenu okien, dverí a plynových kachlí v „Pohostinstve Vrtuľa“ si obec vyžiadala od spoločností a boli predložené poslancom obecného zastupiteľstva ako materiál na rokovanie obecného zastupiteľstva k bodu č. 15 programu zasadnutia.

|  |  |
| --- | --- |
| **Uznesenie č. 4/2018**  *Obecné zastupiteľstvo v Dolnom Hričove*  *berie na vedomie:*  *vyhodnotenie plnenia uznesení č. 203 - 225 / 2017 z verejného zasadnutia obecného zastupiteľstva konaného dňa 13. decembra 2017.* |  |

**K bodu 5:**

**Rozpočet r. 2017 – 5. zmena + skutočnosť čerpania finančného rozpočtu r. 2017**

P. Rudolfa Sládková, pracovníčka OcÚ, predniesla návrh na 5. úpravu finančného rozpočtu na rok 2017 a skutočnosť čerpania finančného rozpočtu roku 2017.

**Uznesenie č. 5/2018**

*Obecné zastupiteľstvo v Dolnom Hričove*

*berie na vedomie:*

*rozpočet roku 2017 – 5. úpravu a skutočnosť čerpania finančného rozpočtu roku 2017.*

**K bodu 6:**

**Návrh VZN č. 1/2018 o určení výšky dotácie na prevádzku a mzdy na dieťa materskej školy a žiaka školských zariadení so sídlom na území obce Dolný Hričov**

P. Rudolfa Sládková, pracovníčka OcÚ, informovala, že VZN č. 1/2018 o určení výšky dotácie na prevádzku a mzdy na dieťa materskej školy a žiaka školských zariadení so sídlom na území obce Dolný Hričov určuje výšku a účel použitia účelovej dotácie na prevádzku a mzdy na dieťa materskej školy a žiaka školských zariadení so sídlom na území obce Dolný Hričov na príslušný kalendárny rok, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky.

**Uznesenie č. 6/2018**

*Obecné zastupiteľstvo v Dolnom Hričove*

*berie na vedomie:*

*návrh VZN č. 1/2018 o určení výšky dotácie na prevádzku a mzdy na dieťa materskej školy a žiaka školských zariadení so sídlom na území obce Dolný Hričov.*

**K bodu 7:**

**Finančný príspevok pri narodení dieťaťa**

Ing. Simona Smolková, pracovníčka OcÚ, informovala poslancov obecného zastupiteľstva, že výška finančného príspevku bola poslancami obecného zastupiteľstva schválená, ale v uznesení nebolo presne definované, ktorému dieťaťu, resp. zákonnému zástupcovi dieťaťa obec finančný príspevok poskytne. Finančný príspevok pri narodení dieťaťa sa poskytuje dieťaťu na uvítaní detí do života, ktoré sa v obci koná vždy v mesiaci november. Obec na uvítanie detí do života pozýva deti podľa prijatých oznámení o narodení dieťaťa. Oznámenie o narodení dieťaťa sa doručuje na ohlasovňu podľa trvalého pobytu matky.

**Uznesenie č. 7/2018**

*Obecné zastupiteľstvo v Dolnom Hričove*

*schvaľuje:*

*finančný príspevok pri narodení dieťaťa vo výške 40,00 € dieťaťu, ktorého matka má v čase narodenia dieťaťa trvalý pobyt v obci Dolný Hričov.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci – Pavol Ballay, Bibiána Odváhová |
| Hlasovali za (menovite): | 7 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 8:**

**Kúpna zmluva na pozemky – parc. KN – C č. 556/5 v k. ú. Dolný Hričov v podiele 4/48 a parc. KN – C č. 556/6 v k. ú. Dolný Hričov v podiele 4/48 – p. Eva Kicošová**

Ing. Peter Zelník, starosta obce, informoval poslancov obecného zastupiteľstva o kúpnej zmluve na pozemky parc. KN – C č. 556/5 v k. ú. Dolný Hričov v podiele 4/48 a parc. KN – C č. 556/6 v k. ú. Dolný Hričov v podiele 4/48, ktoré obec musí kúpiť od p. Evy Kicošovej, zastúpenej opatrovníkom, Ing. Elenou Bohdalovou, aby mohla vysporiadať pozemky pod budovou „Dom služieb“. Obecné zastupiteľstvo uznesením č. 46/2017 na verejnom zasadnutí obecného zastupiteľstva, ktoré sa konalo dňa 22. marca 2017 udelilo starostovi obce mandát k vysporiadaniu majetkovo-právnych vzťahov pod budovou „Dom služieb“ a uznesením č. 109/2017 na verejnom zasadnutí obecného zastupiteľstva, ktoré sa konalo dňa 12. júla 2017 schválilo odkúpenie častí pozemkov od p. Evy Kicošovej na základe znaleckého posudku na predmetné pozemky. Znalecký posudok č. 100/2017 vyhotovila Ing. Dana Kováčová. Kúpna cena za predmetné pozemky bola stanovená znaleckým posudkom č. 100/2017 na sumu 23,33 € / m2. Celková suma za pozemky predstavuje sumu vo výške 1 201,50 €.

**Uznesenie č. 8/2018**

*Obecné zastupiteľstvo v Dolnom Hričove po prerokovaní predmetu návrhu*

*schvaľuje:*

*uzatvorenie Kúpnej zmluvy medzi Obcou Dolný Hričov a p. Evou Kicošovou, trvalý pobyt Turie č. 296, parc. KN – C č. 556/5, druh pozemku zastavané plochy a nádvoria o výmere 89 m2 v k. ú. Dolný Hričov v podiele 4/48 a parc. KN – C č. 556/6, druh pozemku záhrady o výmere 529 m2 v k. ú. Dolný Hričov v podiele 4/48.*

|  |  |
| --- | --- |
| Prítomní poslanci (menovite): | 8 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec – Pavol Ballay |
| Hlasovali za (menovite): | 8 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 9:**

**Zmluva o nájme nebytových priestorov – parc. KN – C č. 554/4 v k. ú. Dolný Hričov uzatvorená medzi Obcou Dolný Hričov a p. Luciou Haluzovou**

Ing. Peter Zelník, starosta obce, požiadal Ing. Michala Ballay, PhD., aby poslancom obecného zastupiteľstva predniesol, ako prebiehalo neverejné otváranie obálok a posúdenie ponúk výberového konania k vyhlásenej obchodnej verejnej súťaži o najvhodnejší návrh na uzavretie zmluvy na prenájom nehnuteľného majetku Obce Dolný Hričov – nebytové priestory nachádzajúce sa v stavbe Kultúrny dom so súpisným číslom 197 na pozemku parc. KN – C č. 554/4, druh pozemku: zastavané plochy a nádvoria, LV č. 1, k. ú. Dolný Hričov.

Ing. Peter Zelník, starosta obce, tiež informoval, že vyhlásenie obchodnej verejnej súťaže bolo zverejnené na úradnej tabuli obce, na internetovej stránke obce a v regionálnej tlači dňa 18. decembra 2017.

Ing. Michal Ballay, PhD. poďakoval za slovo. Informoval, že zasadnutie výberovej komisie sa konalo dňa 08. januára 2018 o 14,55 hod. na Obecnom úrade v Dolnom Hričove. Predložený bol 1 návrh na uzavretie zmluvy, ktorý predložila p. Lucia Haluzová. Kritéria boli splnené, ohodnotené počtom 100 bodov a p. Lucia Haluzová sa stala víťazným uchádzačom vyhlásenej obchodnej verejnej súťaže.

**Uznesenie č. 9/2018**

*Obecné zastupiteľstvo v Dolnom Hričove*

*schvaľuje:*

*uzatvorenie Zmluvy o nájme nebytových priestorov medzi Obcou Dolný Hričov a p. Luciou Haluzovou, trvalý pobyt Osloboditeľov 193/76, Dolný Hričov, parc. KN – C č. 554/4, druh pozemku zastavané plochy a nádvoria o výmere 1 140 m2 v k. ú. Dolný Hričov - nebytové priestory o výmere 26,59 m2 a spoločné priestory o výmere 42,63 m2 za účelom prevádzkovania cukrárne.*

|  |  |
| --- | --- |
| Prítomní poslanci (menovite): | 8 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec – Pavol Ballay |
| Hlasovali za (menovite): | 8 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 10:**

**Prenájom nehnuteľnosti vo vlastníctve obce Dolný Hričov podľa § 9a ods.9. písm. c) zákona č. 138/1991 Zb. o majetku obcí v znení neskorších predpisov pre Združenie priateľov Hričovského hradu, so sídlom Hollého 43, 010 01 Žilina, IČO: 42 214 360**

Ing. Peter Zelník, starosta obce, informoval, že zámer prenajať nehnuteľnosť vo vlastníctve obce Dolný Hričov bol v zmysle schválenia uzneseniaobecného zastupiteľstva zverejnený na úradnej tabuli obce, na internetovej stránke obce dňa 18. 12. 2017.

**Uznesenie č. 10/2018**

*Obecné zastupiteľstvo v Dolnom Hričove*

1. *určuje:*

*prenájom nebytových priestorov a to:*

|  |  |  |  |  |
| --- | --- | --- | --- | --- |
| **Nebytové priestory:**  Miestnosť č. 2 | (priestor na podnikanie) | o výmere | **26,25 m2** |  |
| Miestnosť č. 3 | (priestor na podnikanie) | o výmere | **14,53 m2** |  |
| Miestnosť č. 4 | (kuchynka) | o výmere | **5,56 m2** |  |
| Pivničné priestory |  | o výmere | **41,90 m2** |  |
| **Spoločné priestory:**  Miestnosť č. 5 | (chodba k WC) | o výmere | **15,26 m2** |  |
| Miestnosť č. 6 | (WC) | o výmere | **12,84 m2** |  |

nachádzajúcich sa v stavbe – Kultúrny dom so súpisným číslom 197 postavenej na parcele 554/4 zastavené plochy a nádvoria o výmere 1140 m2 zapísanej Okresným úradom Žilina, katastrálnym odborom na liste vlastníctva č. 1 pre k. ú. Dolný Hričov, obec Dolný Hričov, okres Žilina za účelom vytvorenia expozičných priestorov prezentujúcich históriu hradu Hričov na dobu neurčitú s účinnosťou odo dňa uzatvorenia zmluvy o nájme nebytových priestorov za nájomné vo výške 1 EUR mesačne so 6 mesačnou výpovednou lehotou s tým, že nájomné zahŕňa aj služby spojené s užívaním predmetu nájmu vrátane energií pre nájomcu Združenie priateľov Hričovského hradu, so sídlom Hollého 43, 010 01 Žilina, IČO: 42 214 360.

**Ako prípad hodný osobitného zreteľa** v zmysle § 9a ods. 9 písm. c/ zákona č. 138/1991 Zb. o majetku obcí v znení neskorších predpisov

1. *schvaľuje:*

*prenájom nebytových priestorov a to:*

|  |  |  |  |  |
| --- | --- | --- | --- | --- |
| **Nebytové priestory:**  Miestnosť č. 2 | (priestor na podnikanie) | o výmere | **26,25 m2** |  |
| Miestnosť č. 3 | (priestor na podnikanie) | o výmere | **14,53 m2** |  |
| Miestnosť č. 4 | (kuchynka) | o výmere | **5,56 m2** |  |
| Pivničné priestory |  | o výmere | **41,90 m2** |  |
| **Spoločné priestory:**  Miestnosť č. 5 | (chodba k WC) | o výmere | **15,26 m2** |  |
| Miestnosť č. 6 | (WC) | o výmere | **12,84 m2** |  |

nachádzajúcich sa v stavbe – Kultúrny dom so súpisným číslom 197 postavenej na parcele 554/4 zastavené plochy a nádvoria o výmere 1140 m2 zapísanej Okresným úradom Žilina, katastrálnym odborom na liste vlastníctva č. 1 pre k. ú. Dolný Hričov, obec Dolný Hričov, okres Žilina za účelom vytvorenia expozičných priestorov prezentujúcich históriu hradu Hričov na dobu neurčitú s účinnosťou odo dňa uzatvorenia zmluvy o nájme nebytových priestorov za nájomné vo výške 1 EUR mesačne so 6 mesačnou výpovednou lehotou s tým, že nájomné zahŕňa aj služby spojené s užívaním predmetu nájmu vrátane energií pre nájomcu Združenie priateľov Hričovského hradu, so sídlom Hollého 43, 010 01 Žilina, IČO: 42 214 360.

|  |  |
| --- | --- |
| Prítomní poslanci (menovite): | 8 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec – Pavol Ballay |
| Hlasovali za (menovite): | 8 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 11**

**Vyhodnotenie, posúdenie a rozhodnutie o priamom predaji majetku obce Dolný Hričov 2/2017**

Ing. Peter Zelník, starosta obce, požiadal Ing. Michala Ballay, PhD., aby poslancom obecného zastupiteľstva predniesol, ako prebiehalo neverejné otváranie obálok a posúdenie ponúk výberového konania k zverejnenému zámeru priameho predaja majetku Obce Dolný Hričov 2/2017 zo dňa 18. 12. 2017.

Ing. Peter Zelník, starosta obce, tiež informoval, že zámer priameho predaja majetku Obce Dolný Hričov 2/2017 bol zverejnený na úradnej tabuli obce, na internetovej stránke obce a v regionálnej tlači dňa 18. decembra 2017.

Ing. Michal Ballay, PhD. poďakoval za slovo. Informoval, že zasadnutie výberovej komisie sa konalo dňa 08. januára 2018 o 14,30 hod. na Obecnom úrade v Dolnom Hričove. Na Obecný úrad v Dolnom Hričove bola doručená 1 cenová ponuka. Cenovú ponuku predložila Bc. Janka Kabaštová. Komisia na základe preskúmania predloženej cenovej ponuky skonštatovala, že ponuka bola predložená písomne v slovenskom jazyku v zalepenej obálke, viditeľne označená heslom : „ZÁMER PRIAMEHO PREDAJA MAJETKU OBCE DOLNÝ HRIČOV č. 2/2017 - NEOTVÁRAŤ“ a splnila všetky kritériá v zmysle predmetného zámeru a platnej legislatívy.

**Uznesenie č. 11/2018**

*Obecné zastupiteľstvo v Dolnom Hričove*

*konštatuje, že:*

1. Obecné zastupiteľstvo obce Dolný Hričov uznesením č. 211 /2017 zo dňa 13. 12. 2017 schválilo v zmysle § 9a ods. 1 písm. c) a ods. 5 zákona SNR č. 138/1991 Zb. o majetku obcí v znení neskorších predpisov zámer predať svoj pozemok **parc. KN - C č. 403/2**, LV č. 643, druh pozemku zastavaná plocha a nádvorie o výmere 229 m2 - pozemok nachádzajúci sa v kat. území Dolný Hričov priamym predajom najmenej za cenu vo výške všeobecnej hodnoty pozemku určenej znaleckým posudkom č. 123/2017 vypracovaným znalcom Ing. Danou Kováčovou, bytom Medveckého 2, 960 01 Zvolen, ev. č. 911 766. Uvedená novovytvorená parcela vznikla geometrickým plánom č. 2114/2017, overeným Okresným úradom Žilina, katastrálny odbor pod č. 138/2017, dňa 07. 11. 2017 z parcely KN - C č. 403, druh pozemku: zastavaná plocha a nádvorie o výmere 454 m2, zapísaných na Okresnom úrade Žilina, katastrálny odbor, pre katastrálne územie Dolný Hričov v liste vlastníctva č. 643.

2. Obec Dolný Hričov, so sídlom Osloboditeľov 131/35, 013 41  Dolný Hričov v zmysle § 9a ods. 1 písm. c) a ods. 5 zákona SNR č. 138/1991 Zb. o majetku obcí v znení neskorších predpisov a v zmysle Uznesenia Obecného zastupiteľstva v Dolnom Hričove č. 211/2017 zo dňa 13. 12. 2017 zverejnila zámer priameho predaja svojho majetku – parc. KN – C č. **403/2**, LV č. 643, druh pozemku: zastavaná plocha a nádvorie o výmere 229 m2 - pozemok nachádzajúci sa v kat. území Dolný Hričov priamym predajom na úradnej tabuli obce dňa 18. 12. 2017, na internetovej stránke dňa 18. 12. 2017, v regionálnej tlači dňa 18. 12. 2017 a zároveň zverejnila lehotu na doručovanie cenových ponúk záujemcov.

3. Kupujúci Bc. Janka Kabaštová, Osloboditeľov 155/8, 013 41 Dolný Hričov ako fyzická osoba nie je osobou uvedenou v § 9a ods. 6 písm. a) až g) zákona č. 138/1991 Zb. o majetku obcí v znení neskorších predpisov. Čestné vyhlásenie záujemcu, že fyzická osoba nie je osobou uvedenou v § 9a ods. 6 písm. a) až g) zákona č. 138/1991 Zb. o majetku obcí v znení neskorších predpisov predložil aj manžel záujemcu. V dôsledku uvedeného obec môže previesť svoje vlastníctvo nehnuteľného majetku, ktorý je uvedený v bode I. tohto uznesenia na kupujúceho,

*schvaľuje:*

*podľa § 9 ods. 2 písm. a) a c) v spojení s § 9a ods. 1 písm. c) zákona č. 138/1991 Zb. o majetku obcí v znení neskorších predpisov priamy predaj pozemku* ***parc. KN - C č. 403/2****, LV č. 643, druh pozemku zastavaná plocha a nádvorie o výmere 229 m2 - pozemok nachádzajúci sa v kat. území Dolný Hričov kupujúcemu Bc. Janke Kabaštovej, Osloboditeľov 155/8, 013 41 Dolný Hričov za kúpnu cenu 5 500,00 €.*

|  |  |
| --- | --- |
| Prítomní poslanci (menovite): | 8 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec – Pavol Ballay |
| Hlasovali za (menovite): | 8 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**Uznesenie č. 12/2018**

*Obecné zastupiteľstvo v Dolnom Hričove*

*schvaľuje:*

*uzatvorenie Kúpnej zmluvy medzi Obcou Dolný Hričov a Bc. Jankou Kabaštovou, trvalý pobyt Osloboditeľov 155/8, Dolný Hričov, parc. KN – C č. 403/2, druh pozemku zastavaná plocha a nádvorie o výmere 229 m2 v k. ú. Dolný Hričov.*

|  |  |
| --- | --- |
| Prítomní poslanci (menovite): | 8 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec – Pavol Ballay |
| Hlasovali za (menovite): | 8 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 12**

**Žiadosť o stanovisko k investičnému zámeru – nadstaviť a zatepliť bytový dom na ul. Školská č. 254/16 na parc. KN – C č. 637/7 v k. ú. Dolný Hričov**

Obyvatelia bytového domu na ul. Školská 254/16 v Dolnom Hričove podali dňa 23. 01. 2018 na obecný úrad žiadosť o stanovisko k investičnému zámeru – nadstaviť a zatepliť ich bytový dom. Predmetom nadstavby je vybudovanie štvrtého plnohodnotného poschodia, piateho poschodia ako zvýšené podkrovie, zateplenie fasády bytového domu a rekonštrukcia balkónov bytového domu.

K žiadosti o stanovisko sa prišli informovať na verejné zasadnutie Obecného zastupiteľstva aj obyvatelia bytového domu. K investičnému zámeru sa vyjadrili poslanci obecného zastupiteľstva.

Ing. Jozef Vršanský vyslovil svoj názor, že jednomyseľne podporuje investičný zámer obyvateľov bytového domu a navrhol poslancom obecného zastupiteľstva, aby ho podporili. Prof. Dr. Ing. Martin Decký informoval, že členovia obecnej rady prejednávali predloženú žiadosť a osobne vysoko pozitívne hodnotí uvedené aktivity, ktoré by viedli k celkovému skrášleniu obce. Avšak nadstavba ďalšieho plnohodnotného poschodia v bytovom dome v súčasnosti nie je v súlade s platným územným plánom obce. P. Marián Medzihorský navrhol, aby žiadosť o stanovisko k investičnému zámeru prerokovala Komisia pre dopravu, výstavbu a životné prostredie. Prof. Dr. Ing. Martin Decký reagoval na návrh p. Mariána Medzihorského. Komisia nemá vo svojich kompetenciách vyjadrovať sa k tomuto druhu rekonštrukcií pozemných stavieb, táto problematika je plne v kompetenciách stavebného úradu. Prof. Dr. Ing. Martin Decký konštatoval, že uvedený druh stavebnej činnosti si vyžaduje zmenu platnej územnoplánovacej dokumentácie obce Dolný Hričov. S názorom prof. Dr. Ing. Martina Deckého sa stotožnil aj p. Štefan Hôrečný.

Žiadatelia reagovali na názory poslancov obecného zastupiteľstva. Poslanci obecného zastupiteľstva v deklaratívnej rovine jednomyseľne podporujú investičný zámer.

**Uznesenie č. 13/2018**

*Obecné zastupiteľstvo v Dolnom Hričove*

*1. berie na vedomie:*

*žiadosť obyvateľov bytového domu na ul. Školská 254/16, Dolný Hričov o stanovisko k investičnému zámeru nadstaviť a zatepliť bytový dom na ul. Školská 254/16, Dolný Hričov,*

*2. podporuje:*

*investičný zámer obyvateľov bytového domu na ul. Školská 254/16, Dolný Hričov - nadstaviť a zatepliť bytový dom na ul. Školská 254/16, Dolný Hričov.*

**K bodu 13**

**Budovanie zaostávajúcej technickej vybavenosti: kanalizácia a vodovod na ul. Osloboditeľov v obci Dolný Hričov do investičného plánu v r. 2018**

**Ing. Peter Zelník, starosta obce, informoval poslancov obecného zastupiteľstva o zmluve č. 1739/2017, na základe ktorej bude zrealizované dielo – „Budovanie zaostávajúcej technickej vybavenosti pre ul. Osloboditeľov v obci Dolný Hričov“. Zmluva č. 1739/2017 bola predložená poslancom obecného zastupiteľstva. K zmluve neboli vznesené pripomienky.**

**Uznesenie č. 14/2018**

*Obecné zastupiteľstvo v Dolnom Hričove*

*schvaľuje:*

*uzatvorenie Zmluvy č. 1739/2017 medzi Obcou Dolný Hričov a spoločnosťou Severoslovenské vodárne a kanalizácie, a. s., Bôrická cesta 1960, Žilina, na základe ktorej bude zrealizované dielo – „Budovanie zaostávajúcej technickej vybavenosti pre ul. Osloboditeľov v obci Dolný Hričov“.*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 8 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský | | Ospravedlnení poslanci (menovite): | 1 poslanec – Pavol Ballay | | Hlasovali za (menovite): | 8 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  |  |

**K bodu 14**

**Žiadosť o súčinnosť pri konštruktívnom riešení – p. Marta Kratochvílová**

P. Marta Kratochvílová vyslovila svoj názor, že aj ťažko vyriešiteľné veci sa riešiť dajú, stačí chcieť. Lokalita Lopatiny pod kopcom Beniaková je v období dažďov neustále zaplavovaná. Pozemky a majetok obyvateľov sú vystavované záplavám a nikto s tým nič nerobí. P. Štefan Hôrečný si myslí, že treba podporiť iniciatívu p. Marty Kratochvílovej. Obec by mala riešiť tento problém. Prof. Dr. Ing. Martin Decký tiež podporuje pomoc p. Marte Kratochvílovej a susedným obyvateľom pri riešení situácie so zaplavovaním.

Ing. Peter Zelník, starosta obce, informoval, že pripraví podklady na stretnutie s p. Martou Kratochvílovou, spoločnosťou Slovenská správa ciest a spoločnosťou Zväz skladových zásob dňa 08. 02. 2018 o 09,00 hod. pri rodinnom dome p. Marty Kratochvílovej.

**Uznesenie č. 15/2018**

*Obecné zastupiteľstvo v Dolnom Hričove*

*berie na vedomie*

*žiadosť p. Marty Kratochvílovej o súčinnosť pri konštruktívnom riešení – zaplavovanie pozemkov a majetku v lokalite Lopatiny pod kopcom Beniaková.*

**K bodu 15**

**Cenové ponuky na výmenu okien, dverí a plynových kachlí v Pohostinstve Vrtuľa**

Ing. Peter Zelník, starosta obce, informoval prítomných o stretnutí so spoločnosťou Termas, s. r. o. za účelom zistenia stavu kúrenia a možnej rekonštrukcie kúrenia v budove Športového areálu v Dolnom Hričove. Mgr. Jaroslav Holeša vystavil cenovú ponuku na rekonštrukciu kúrenia v sume 3 477,56 €. V budúcnosti bude obec musieť rekonštrukciu realizovať. Na výmenu okien a dverí v Pohostinstve Vrtuľa boli predložené 4 cenové ponuky. Obec žiaľ ku dnešnému dňu nemala príjem, a preto výmenu okien, dverí a plynových kachlí nemôže realizovať. Taktiež obec uprednostňuje rekonštrukciu chátrajúcej budovy materskej školy, školskej jedálne a základnej školy 1. – 4. ročníka. P. Renáta Kováčiková sa informovala či by obec nemohla realizovať výmenu okien, dverí a kachlí formou splátkového kalendára s mesačného nájmu spoločnosti LK STAR, s. r. o.. P. Bibiána Odváhová sa tiež informovala či by sa na budove materskej školy, školskej jedálne a základnej školy 1. – 4. ročníka nemohla realizovať výmena okien formou splátkového kalendára. Starosta obce reagoval, že ak by obec nakoniec mala finančné prostriedky na výmenu okien, dverí a kachlí v Pohostinstve Vrtuľa, ich výmena by bola realizovaná pravdepodobne v mesiaci júl. V súčasnosti však ešte stále nevieme či bude schválená žiadosť na rekonštrukciu budovy materskej školy. Táto budova je prvoradá.

**Uznesenie č. 16/2018**

*Obecné zastupiteľstvo v Dolnom Hričove*

*berie na vedomie:*

*predložené cenové ponuky spoločností na výmenu okien, dverí a plynových kachlí v Pohostinstve Vrtuľa.*

**K bodu 16**

**Informácie starostu obce**

- verejné osvetlenie v obci: rekonštrukcia verejného osvetlenia v obci spôsobila nárast nákladov na verejné osvetlenie, náklady budú ešte vyššie, pretože bolo zapojené aj verejné osvetlenie na ceste 1/18 pri Hričovskom Podhradí,

- obec podávala žiadosť o poskytnutie dotácie v oblasti prevencie kriminality na projekt „Kamerový systém obce Dolný Hričov“: žiadosť nebola schválená,

- výzva na predkladanie žiadostí o poskytnutie dotácie v programe „Podpora rozvoja športu na rok 2018“: obec má vypracovaný projekt na výstavbu detského ihriska, minimálna výška spolufinancovania projektu z vlastných zdrojov alebo iných zdrojov, na ktorý je dotácia požadovaná, je najmenej 5 % z celkového rozpočtu projektu, termín predkladania žiadostí je do 05. marca 2018

P. Bibiána Odváhová súhlasí so zapojením sa obce do výzvy v programe „Podpora rozvoja športu na rok 2018“. Obec má projekt vypracovaný a spolufinancovanie nepredstavuje veľkú sumu.

**Uznesenie č. 17/2018**

*Obecné zastupiteľstvo v Dolnom Hričove*

*schvaľuje:*

*zapojenie sa obce do výzvy na predloženie žiadosti o poskytnutie dotácie v programe „Podpora rozvoja športu na rok 2018“.*

- v podchode pre cestujúcich a verejnosť na železničnej stanici je nainštalovaná schodisková plošina pre osoby zdravotne ťažko postihnuté, kľúče sú k dispozícii na obecnom úrade, obyvatelia, ktorí ju budú využívať sa musia nahlásiť na obecnom úrade, pripravuje sa ešte zjazd pre matky s kočíkmi,

- Trojkráľový výstup na Zbyšov – 4. ročník – 06. január 2018: starosta obce poďakoval všetkým, ktorí sa podieľali na príprave a uskutočnení podujatia, poďakovanie patrí predovšetkým p. Bibiáne Odváhovej, p. Marte Rašovcovej, pracovníkom Miestnej prevádzky, prác a služieb v Dolnom Hričove a ďalším, vďaka ktorým podujatie bolo podporené veľkou účasťou aj okolitých obcí,

- Furmanské preteky – 2. ročník – 13. február 2018: starosta obce informoval o podujatí, ktoré až na pár technických problémov bolo úspešné,

- informácia o konaní podujatia: Spartan Race Slovensko – 12. máj 2018,

- informácia o leteckom dni v obci Dolný Hričov: 23. jún 2018,

- starosta obce sa spýtal poslancov obecného zastupiteľstva, či majú otázky k hlukovej štúdii:

Prof. Dr. Ing. Martin Decký reagoval, že v zápisnici č. 8/2017 z verejného zasadnutia Obecného zastupiteľstva v Dolnom Hričove je uvedené, že p. Marián Medzihorský upozornil na opätovné schvaľovanie hlukovej štúdie. Prof. Dr. Ing. Martin Decký navrhol, že sa o možnosti vypracovať hlukovú štúdiu pre účely spracovania územnoplánovacej dokumentácie obce Dolný Hričov porozpráva s Ing. arch. Vladimírom Barčiakom. Ing. Peter Zelník, starosta obce, s návrhom súhlasil.

- spoločnosť Slovenská informačná a marketingová spoločnosť, a. s. vykonala hodnotenie obcí o ich hospodárení s majetkom: výsledkom hodnotenia zameraného na slovenské obce a mestá za rok 2017 bola obec Dolný Hričov vyhodnotená ako Obec s predpokladom stabilného rozvoja,

- spoločnosť T + T, a. s.: predložila správu o nakladaní s odpadom v obci - v obci vzrástol vývoz stavebného odpadu, stále je vysoký vývoz komunálneho odpadu, obyvatelia sa musia naučiť odpad triediť, na Miestnej prevádzke prác a služieb je k dispozícii kontajner na stavebný odpad, na biologický odpad, oleje, viackrát sa v roku zbierajú elektrické a elektronické zariadenia.....

Starosta obec vyzdvihol dôležitosť separovania odpad, podporil triedenie odpadu a spoluprácu so spoločnosťou T + T, a. s. pri poskytovaní kontajnerov na drobný stavebný odpad, biologicky rozložiteľný odpad a iné druhy odpadov.

**K bodu 17**

**Informácie zástupcu starostu, hlavného kontrolóra, poslancov a predsedov komisií**

P. Mária Rapánová, hlavný kontrolór obce, informovala poslancov obecného zastupiteľstva, že ešte nemohla vykonať finančnú kontrolu pokladne Športového klubu Dolný Hričov z dôvodu, že sa im pokazil počítač.

P. Bibiána Odváhová informovala o kontrole protipožiarneho projektu v ZŠ s MŠ P. V. Rovnianka v Dolnom Hričove. Protipožiarne projekty nie sú v súlade s projektovou dokumentáciou rekonštrukcie základnej školy 5. – 9. ročníka, kde stavebný dozor nepostupoval v súlade s požiarnym projektom, ktorý bol súčasťou projektovej dokumentácie pri rekonštrukcii základnej školy. Budú sa musieť dať vypracovať nové protipožiarne projekty na každú budovu. ZŠ s MŠ P. V. Rovnianka v Dolnom Hričove požiadala o predĺženie termínu na vypracovanie protipožiarnych projektov. Predložené musia byť do konca mesiaca august 2018.

Ing. Jozef Vršanský – slovo prenechal vzácnym hosťom, obyvateľom obce Dolný Hričov.

P. Marián Medzihorský sa poďakoval za Trojkráľový výstup na Zbyšov. Ďalej informoval, že pred rekonštrukciou verejného osvetlenia v obci poukazoval na nedostatky, no nikto ho nebral vážne. Tiež navrhoval lacnejšie verzie rekonštrukcie verejného osvetlenia, napríklad svietidlá LED. Poďakoval sa poslancom obecného zastupiteľstva za podporu.

Ing. Michal Ballay, PhD. sa informoval či obec podala žiadosť na spolufinancovanie územného plánu obce. Starosta obce reagoval, že obec podá žiadosť, no musí byť schválené zadanie vypracovania územného plánu obce.

Prof. Dr. Ing. Martin Decký taktiež prenechal slovo vzácnym hosťom.

P. Štefan Hôrečný sa spýtal starostu obce na termín, kedy bude vypracovaný dopravný projekt cesty III. triedy pre ul. Osloboditeľov v obci. Starosta obce reagoval, že predpokladá, že dopravný projekt bude vypracovaný v mesiaci máj 2018.

**K bodu 18**

**Diskusia**

P. Ľudmila Randíková sa informovala ohľadom znaleckého posudku na ul. Športová – parc. KN - E č. 385/1 o výmere 1 632 m2 a parc. KN – E č. 382/5 o výmere 2 293 m2 v k. ú. Dolný Hričov. Vyjadrila presvedčenie, že v predmetnej záležitosti nič nenapreduje a nikto s tým nič nerobí. Starosta obce p. Ľudmile Randíkovej, rovnako ako aj p. Štefánii Kováčikovej odpovedal, že znalecký posudok už bol spracovaný a vypracovaný znalcom pre odbor stavebníctvo a odvetvie pozemné stavby p. Ing. Danou Kováčovou, v ktorom je stanovená aj cena za m2, ale má ho k dispozícii iba v elektronickej podobe. Ďalej povedal, že pre poskytnutie relevantných informácií je potrebné, aby znalecký posudok bol dostupný v papierovej podobe na úrade. Starosta obce ďalej navrhol p. Randíkovej, že nie skôr ako po 05. 02. 2018, teda v momente keď bude znalecký posudok dostupný v papierovej podobe na úrade, sa môže ohľadom znaleckého posudku prísť informovať. Prof. Dr. Ing. Martin Decký povedal, že v priebehu 2 mesiacov realizoval niekoľko osobných stretnutí s Ing. Danou Kováčovou, v rámci ktorých prebiehala diskusia v predmetnej veci, pričom vyslovil, že konečná cena za m2 bude v ním odhadovanom rozmedzí.

P. Štefánia Kováčiková pokračovala v diskusii a informovala sa, že či keď budú dostupné všetky dokumenty na úrade, bude zvolané stretnutie, resp. rada ohľadom pozemku na ul. Športová – parc. KN - E č. 385/1 o výmere 1 632 m2 a parc. KN – E č. 382/5 o výmere 2 293 m2 v k. ú. Dolný Hričov, pričom chce, aby na stretnutí boli prítomní všetci obyvatelia ul. Športová, predovšetkým tí, ktorých sa predmetné parcely dotýkajú, pretože je potrebné zistiť, či vôbec budú ochotní odkúpiť pozemky pred ich rodinnými domami (ako predzáhradku) a za akú cenu. Starosta obce žiada o uvedenie danej skutočnosti v zápise. P. Ľudmila Randíková vyslovila, že by bola rada, aby sa jej zaplatilo za celý pozemok, ktorý im bol zobratý, ako aj za pozemok pod cestou, kadiaľ vedú inžinierske siete (plyn, voda a kanalizácia...). Dodala, že p. Závodský spôsobil problémy. Starosta obce vyslovil, že rešpektuje jej názor a zároveň sa opýtal, prečo dovolila dať si predmetný pozemok zahradiť. Nakoniec diskusie však opätovne navrhol spoločné stretnutie po 05. 02. 2018.

P. Zuzana Sobolová sa informovala ohľadom káblovej televízie, pričom vyslovila nespokojnosť. Povedala, že bola prvá, čo investovala do káblovej televízie, čo predstavovalo sumu v starej mene cca 7000 SK. Niekoľkokrát kontaktovala Obecný úrad v Dolnom Hričove, nakoľko jej doposiaľ neprišla faktúra od Ing. Petra Babica. V závere dodala, že si nevie predstaviť ďalšiu spoluprácu s Ing. Petrom Babicom, ako prevádzkovateľom káblovej distribučnej sústavy. Starosta obce vyslovil tvrdenie, že je potrebné realizovať jednanie priamo s Ing. Petrom Babicom.

P. Zuzana Sobolová sa ďalej poďakovala starostovi za stretnutie zo dňa 22. 02. 2017 ohľadom svojho pozemku, v predmetnej veci týkajúcej sa opravy fasád domov v dôsledku ich poškodenia nadmerne zvýšeným prejazdom nákladných áut na ul. Osloboditeľov. Vyčítala, že v predmetnej veci nebola kontaktovaná, že jej nebola podaná žiadna informácia o tom, v akom je stave a ako napreduje celá záležitosť, pričom sa však opätovne poďakovala starostovi za stretnutie. Starosta obce p. Zuzane Sobolovej vysvetlil, že všetko rieši a o situáciu s opravou poškodených fasád domov sa zaujíma, ale v dôsledku zmien županov v ŽSK sa celý proces riešenia a nápravy predlžuje. Ďalej informoval, že jednal s predstaviteľmi ŽSK, ako i ďalších orgánov, a že bude zrealizované stretnutie na úrovni županov a starostov. P. Ľudmila Randíková ďalej povedala, že už od roku 2014 sa riešenie celej situácie stále len ťahá. Na uvedené starosta obce reagoval tým, že v minulosti odporúčal, aby si občania dotknutých rodinných domov dali spraviť znalecký posudok, ktorý stál 150 eur. P. Bibiána Odváhová na znak nespokojnosti z dlhého vybavovania žiadostí občanov príslušnými úradmi chcela spraviť aj tzv. „živú reťaz“. K spomínanej záležitosti sa vyjadril aj p. Štefan Hôrečný, ktorý povedal, že problematika predmetných rodinných domov, ako aj problematika Bc. Janky Kabaštovej sa vždy riešila, ale potvrdzuje vyjadrenie starostu obce, že na úradoch sa všetko predlžuje. V závere starosta obce povedal, že rád uvíta návštevu občanov na prediskutovanie ich problémov či pripomienok.

P. Zuzana Sobolová ďalej reagovala na problematiku vývozu odpadu. V tejto súvislosti sa spýtala, prečo pri likvidácii odpadu je na Miestnej prevádzke prác a služieb v Dolnom Hričove „ďalej len MPPS“ kontrola do 17,00 hod., keď v obci sú umiestnené kontajnery na rozdielne druhy odpadu. Starosta obce v tejto súvislosti vyzdvihol prácu pracovníkov MPPS, ako i Anny Zadubanovej a vysvetlil, že pracovníci MPPS usmerňujú občanov pri likvidácii odpadu, pretože presne vedia, ako jednotlivé druhy odpadu triediť. Zároveň vysvetlil, že keby tento proces na MPPS nefungoval, v obci by vznikali tzv. čierne skládky. P. Zuzana Sobolová a p. Oľga Hofericová upozornili na problematiku separovania odpadu, pričom vyjadrili názor, že tí čo neseparujú by mali platiť viac. Starosta obce na uvedené reagoval tým, že je to na rozhodnutí každého občana či bude separovať alebo nie. Zároveň spomenul, že aj keď niektorí odpad netriedia, vývozné spoločnosti, ako napr. T+T, a. s. disponujú technikou na separáciu odpadu. Na záver však pripomenul, že občanov je potrebné vhodným spôsobom naučiť k návykom separovania odpadu.

P. Pavol Vaško sa informoval ohľadom nadstavby bytového domu na ul. Školská č. 254/16 na parc. KN – C č. 637/7 v k. ú. Dolný Hričov (prejednávané v bode č. 12). V tejto súvislosti mu bolo zo strany starostu obce vysvetlené, že v súčasnosti je to v rozpore s aktuálnym územným plánom obce (ďalej len ÚPN-O). Zároveň dodal, že investičný zámer je potrebné na jednej strane zosúladiť s ÚPN-O, aby sa v konečnom dôsledku dosiahlo zosúladenie výšok ostatných bytových domov, na druhej strane je potrebné celú záležitosť zosúladiť s dodržiavaním príslušných zákonov v predmetnej oblasti. Starosta obce vysvetlil p. Pavlovi Vaškovi, že je potrebné uskutočniť tiež stretnutie s Ing. arch. Vladimírom Barčiakom a Ing. arch. Petrom Krajčom za účelom prediskutovania. Ing. Jozef Vršanský opätovne tvrdil, že im nič nebráni schváliť investičný zámer. Prof. Dr. Ing. Martin Decký zopakoval tvrdenia starostu. P. Pavol Vaško rešpektuje názor starostu obce i názory poslancov obecného zastupiteľstva. Obecné zastupiteľstvo berie na vedomie a plne podporuje investičný zámer obyvateľov bytového domu na ul. Školská. Zasadnutia Obecného zastupiteľstva sa zúčastnil i p. Miroslav Marek, ktorý prezentoval predmet činnosti spoločnosti, ktorá zabezpečuje celkový priebeh prístavby a nadstavby bytových domov.

P. Roman Družkovský sa informoval o účelnosti využitia fondov od štátu na činnosti vyplývajúce z plánu hospodárskeho a sociálneho rozvoja Obce Dolný Hričov na roky 2015 - 2021. Ing. Michal Ballay, PhD. vysvetlil p. Romanovi Družkovskému, že každé použitie fondov je potrebné dokladovať príslušnými dokumentmi v súlade so všetkými pravidlami, čo je v praxi realizované.

P. Roman Družkovský sa ďalej informoval ohľadom výsledku vyšetrovania, týkajúceho sa podaného trestného oznámenia na predsedu DHZ p. Pavla Ballaya. Starosta obce vyzval Ing. Michala Ballay, PhD., aby sa k danej veci vyjadril. Ing. Michal Ballay, PhD. povedal, že podal podnet na prešetrenie prokuratúre, ktorá následne podnet postúpila na vyšetrovanie kriminálnej polícii. O výsledku ešte doposiaľ nemá žiadne informácie. V tejto súvislosti prof. Dr. Ing. Martin Decký povedal, že je 100 %-ne presvedčený, že p. Pavol Ballay sa neobohacoval, pričom stále zdôrazňoval jeho nevinu a konštatoval, že hasiči sú jediná dlhodobo výborne fungujúca organizácia v obci s významným pozitívnym dopadom na formovanie charakteru mládeže. Ing. Michal Ballay, PhD. ďalej povedal, že záležitosť bola prehodnocovaná na zasadnutí Obecnej rady. Ing. Michal Ballay, PhD. k danej veci okrem iného povedal, že pozná činnosť hasičov, nakoľko on sám je členom hasičov v Žiline a vyslovil tvrdenie, že je potrebné rešpektovať príslušné zákony týkajúce sa činnosti hasičských zborov. Na záver povedal, že keď budú výsledky z vyšetrovania, tak ako oznamovateľ bude o tejto skutočnosti informovať Obecné zastupiteľstvo. V závere diskusie bola zo strany p. Bibiány Odváhovej opätovne otvorená problematika rozdielnej výšky dotácie pre ŠK Dolný Hričov a pre DHZ. Ing. Michal Ballay, PhD. v tejto súvislosti dodal, že chce aby DHZ malo rozpočet zostavený za rovnakých podmienok ako rozpočet ŠK Dolný Hričov.

**K bodu 19**

**Uznesenia**

**Zapisovateľka Ing. Simona Smolková prečítala prijaté uznesenia č. 1 – 18/2018 z verejného zasadnutia obecného zastupiteľstva konaného dňa 31. 01. 2018.**

**K bodu 20**

**Záver**

Ing. Peter Zelník, starosta obce, sa na záver rokovania obecného zastupiteľstva poďakoval prítomným za účasť a ukončil zasadnutie obecného zastupiteľstva.

|  |  |  |  |
| --- | --- | --- | --- |
| **Zapisovateľka:** | *Ing. Simona Smolková* | ......................................... |  |
| **Overovatelia:** | *Prof. Dr. Ing. Martin Decký* | ......................................... |  |
|  |  |  |  |
|  | *Štefan Hôrečný* | ......................................... |  |

Ing. Peter Zelník

starosta obce

V Dolnom Hričove dňa 31. 01. 2018